b'\n_START_ARTICLE_\nValstybinis muziejus (Amsterdamas)\n_START_PARAGRAPH_\nAmsterdamo valstybinis muziejus (ol. Rijksmuseum) \xe2\x80\x93 Nyderland\xc5\xb3  nacionalinis meno ir istorijos muziejus, esantis Amsterdamo mieste. Jame sukaupta reik\xc5\xa1minga oland\xc5\xb3 \xe2\x80\x9eAukso am\xc5\xbeiaus\xe2\x80\x9c dailinink\xc5\xb3 darb\xc5\xb3 kolekcija.\n_START_SECTION_\nIstorija\n_START_PARAGRAPH_\nMuziejus \xc4\xafkurtas 1800 m. Hagoje. Jame buvo eksponuojamos Nyderland\xc5\xb3 provincij\xc5\xb3 valdytoj\xc5\xb3 sukauptos meno kolekcijos. 1808 m. kolekcija buvo perkelta \xc4\xaf Amsterdam\xc4\x85 ir sujungta su ten buvusia meno kolekcija. Tuo metu muziejus vadinosi Nacionaline meno galerija._NEWLINE_1863 ir 1876 m. vyko konkursai naujajam muziejaus pastatui. Paskutin\xc4\xafj\xc4\xaf laim\xc4\x97jo Pierre Cuypers projektas. Muziejaus statybos buvo prad\xc4\x97tos 1876 m. spalio 1 d. Gotikinio, su renesanso elementais, stiliaus pastatas buvo oficialiai atidarytas 1885 m. liepos 13 d. Jo galinis fasadas atsiveria \xc4\xaf Muziej\xc5\xb3 skver\xc4\x85, kur\xc4\xaf supa kiti \xc5\xbeym\xc5\xabs Amsterdamo muziejai: Van Gogo muziejus, Miesto muziejus ir Deimant\xc5\xb3 muziejus._NEWLINE_1890 m. prie muziejaus buvo pristatytas priestatas i\xc5\xa1 sen\xc5\xb3 Amsterdamo nam\xc5\xb3 liku\xc4\x8di\xc5\xb3.\n_START_SECTION_\nGalerijos eksponatai\n_START_PARAGRAPH_\nKeletas i\xc5\xa1 \xc5\xbeymiausi\xc5\xb3 galerijos eksponat\xc5\xb3:'